ΕΛΛΗΝΙΚΗ ΔΗΜΟΚΡΑΤΙΑ
ΙΟΝΙΟ ΠΑΝΕΠΙΣΤΗΜΙΟ		
ΣΧΟΛΗ ΕΠΙΣΤΗΜΗΣ ΤΗΣ ΠΛΗΡΟΦΟΡΙΑΣ 
ΚΑΙ ΠΛΗΡΟΦΟΡΙΚΗΣ
ΤΜΗΜΑ ΨΗΦΙΑΚΩΝ ΜΕΣΩΝ ΚΑΙ ΕΠΙΚΟΙΝΩΝΙΑΣ
		
Ταχ. Δ/νση       

Ταχ. Κώδικας 
Aρμόδιος Υπ.               
Τηλέφωνο                   
E-mail               	:Τέρμα Λεωφ. Αντ. Τρίτση
 Αργοστόλι, Κεφαλονιά 
: 28100
: Α. Γιωβανίτσα
: 2671027311
: secdmc@ionio.gr 	Αργοστόλι,  01/08/2022
Αρ. Πρωτ.: Δ.Δ1.2/3285	

ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 
(ΓΙΑ ΠΡΟΣΛΗΨΗ ΑΚΑΔΗΜΑΪΚΩΝ ΥΠΟΤΡΟΦΩΝ)

Το Τμήμα Ψηφιακών Μέσων και Επικοινωνίας του Ιονίου Πανεπιστημίου ενδιαφέρεται για την πρόσληψη με σχέση εργασίας ιδιωτικού δικαίου ορισμένου χρόνου, με πλήρη ή μερική απασχόληση (ανάλογα με τον αριθμό των μαθημάτων, των εργαστηρίων των ωρών διδασκαλίας και το ερευνητικό έργο που θα παρέχει ο προσλαμβανόμενος), Ακαδημαϊκών Υποτρόφων, σύμφωνα με τις διατάξεις της παρ. 7 του άρθρ. 29 του Ν. 4009/2011 όπως έχει τροποποιηθεί με τις διατάξεις της παρ. 4 του άρθρ. 19 του Ν. 4452/2017 και ισχύει μέχρι σήμερα, επιστήμονες αναγνωρισμένου κύρους είτε κατόχους διδακτορικού διπλώματος είτε υποψήφιους διδάκτορες είτε εξαιρετικής τεχνικής εμπειρίας, για τη διεξαγωγή διδακτικού, ερευνητικού, επιστημονικού και οργανωτικού έργου, που θα καθορίζεται και θα εξειδικεύεται αναλυτικά με τη σύμβαση πρόσληψης. 
Οι Ακαδημαϊκοί Υπότροφοι που θα επιλεγούν πρόκειται να καλύψουν τις ανάγκες των κάτωθι γνωστικών αντικειμένων στο Τμήμα Ψηφιακών Μέσων και Επικοινωνίας, για το ακαδημαϊκό έτος 2022 – 2023, με δυνατότητα ανανέωσης μέχρι τρία (3) ακαδημαϊκά έτη:

Δεδομένα και Επικοινωνία	
Δημοσιογραφία και Πολιτική	
Επικοινωνία Ανθρώπου Υπολογιστή	
Έρευνα – Στατιστική	
Ηλεκτρονικό Επιχειρείν	
Κοινωνία – Επικοινωνία	
Μάρκετινγκ	
Οπτικοακουστική Παραγωγή	
Πληροφορική-Διαδίκτυο-Δίκτυα Υπολογιστών	
Τεχνολογία – Καινοτομία	
Ψηφιακή Εκπαίδευση	
Οι ενδιαφερόμενοι θα πρέπει μέχρι και την 25/08/2022 να υποβάλλουν αίτηση με τα απαραίτητα δικαιολογητικά αυτοπροσώπως ή με συστημένη επιστολή στη Γραμματεία του Τμήματος Ψηφιακών Μέσων και Επικοινωνίας του Ιονίου Πανεπιστημίου καθώς και καταχωρώντας τα απαιτούμενα στοιχεία σε ηλεκτρονική εφαρμογή στον ιστότοπο του Τμήματος: https://dmc.ionio.gr/.

Περισσότερες πληροφορίες οι ενδιαφερόμενοι μπορούν να λαμβάνουν από τη Γραμματεία του Τμήματος (τέρμα Λεωφόρου Αντώνη Τρίτση Αργοστόλι, Τ.Κ. 28100, τηλ. 2671027311). 

Η Αναπληρώτρια Προϊσταμένου 
Γραμματείας 

Αθηνά Γιωβανίτσα